Νέος Αιώνας Τρικώμου

Ο Νέος Αιώνας Τρικώμου ήταν κυπριακή ποδοσφαιρική ομάδα από το Τρίκωμο της επαρχίας Αμμοχώστου. Η ομάδα είχε πολλές συμμετοχές στη Β΄ κατηγορία Κύπρου. Ως σωματείο, ο Νέος Αιώνας ιδρύθηκε το 1900, όντας το αρχαιότερο σωματείο της Κύπρου. Ο σύλλογος εξακολουθεί να υφίσταται σαν πολιτιστικό σωματείο. Μετά την τουρκική εισβολή το 1974, ο Νέος Αιώνας έγινε προσφυγικό σωματείο έχοντας επαναδραστηριοποιηθεί στη Λεμεσό.

 Ο Νέος Αιώνας Τρικώμου ιδρύθηκε το 1900, στην έναρξη του 20ου αιώνα. Για το λόγο αυτό ονομάστηκε Νέος Αιώνας. Ιδρυτές του σωματείου ήταν μια φιλοπρόοδη ομάδα εκλεκτών μελών του Τρικώμου, με πρωτεργάτη τον διδάσκαλο Ιάκωβο Χρ. Κουμίδη. Το 1948 απέκτησε ιδιόκτητο οίκημα στην είσοδο της κοινότητας του Τρικώμου.Αρκετά χρόνια αργότερα δημιούργησε ποδοσφαιρική ομάδα, η οποία το 1970 εντάχθηκε στις τάξεις της Κυπριακής Ομοσπονδίας Ποδοσφαίρου (ΚΟΠ) ως ομάδα Γ΄ κατηγορίας. Στην πρώτη συμμετοχή του στα πρωταθλήματα της ΚΟΠ, την περίοδο 1970-71 τερμάτισε στην 9η θέση του πρωταθλήματος Γ΄ κατηγορίας. Το 1971 συμμετείχε στο Κύπελλο Παλιγγενεσίας. Την περίοδο 1972-73 Νέος Αιώνας κατέκτησε το πρωτάθλημα Γ΄ κατηγορίας κερδίζοντας την άνοδο του στη Β΄ κατηγορία. Στην πρώτη συμμετοχή του στη Β΄ κατηγορία, την περίοδο 1973-74, τερμάτισε στην 5η θέση, την υψηλότερη στην ιστορία του.Το καλοκαίρι του 1974, τα τουρκικά στρατεύματα κατέλαβαν το Τρίκωμο, γεγονός που κατέστησε το σωματείο προσφυγικό. Ο Νέος Αιώνας επαναδραστηριοποιήθηκε το 1976 στη Λεμεσό και συμμετείχε στο πρωτάθλημα Β΄ κατηγορίας 1976-77 καταλαμβάνοντας τη 9η θέση. Μέχρι το τέλος της δεκαετία του ΄70 συμμετείχε στη Β΄ κατηγορία. 1Δεν επιτρεπόταν η συμμετοχή των ομάδων της Γ΄ κατηγορίας. Την περίοδο 1980-81 τερμάτισε στην τελευταία θέση και υποβιβάστηκε στη Γ΄ κατηγορία. Ακολούθησαν 10 συνεχόμενες συμμετοχές στη Γ΄ κατηγορία. Την περίοδο 1989-90 τερμάτισε στη 13η θέση και υποβιβάστηκε στη Δ΄ κατηγορία. Την περίοδο 1991-92 και ενώ συμμετείχε στο πρωτάθλημα Δ΄ κατηγορίας 1991-92 ανέστειλε τη συμμετοχή του λόγω σοβαρών οικονομικών προβλημάτων, διαλύοντας το ποδοσφαιρικό τμήμα του. Ο Νέος Αιώνας εξακολουθεί να υφίσταται σαν πολιτιστικό σωματείο. 1Η Δ΄ κατηγορία ήταν χωρισμένη σε 3 ομίλους. Ο Νέος Αιώνας συμμετείχε στον όμιλο Λάρνακας-Αμμοχώστου.2Δεν είχαν δικαίωμα συμμετοχής όλες οι ομάδες της Δ΄ κατηγορίας.3Ο Νέος Αιώνας αποχώρησε στα μέσα του πρωταθλήματος. Πρωταθλήματα Γ΄ κατηγορίας (1): 1973 Κυριάκου, Άκης (2016-01-17). «Να μη σβήσουν άλλα προσφυγικά σωματεία». sigmalive.com. Αρχειοθετήθηκε από το πρωτότυπο στις 2016-03-13. https://web.archive.org/web/20160313225207/http://www.sigmalive.com/sports/football/cyprus/a-league/300441/na-mi-svisoun-alla-prosfygika-somateia. Ανακτήθηκε στις 2016-03-13. Κοσιάρης, Σάββας (2011-02-11). «(Ο Νέος Αιώνας…)». sigmalive.com. Αρχειοθετήθηκε από το πρωτότυπο στις 2016-03-19. https://web.archive.org/web/20160319162146/http://www.sigmalive.com/archive/simerini/sport+time/columns/sillogismoi/354405. Ανακτήθηκε στις 2016-03-19. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8. Στεφανίδης, Γιώργος (2015). Μεγάλες Στιγμές Κυπριακού Ποδοσφαίρου 1934-2014. Κύπρος: Γιώργος Στεφανίδης. σελίδες 180–186. ISBN 978-9963-8841-3-1. Ποδόσφαιρο στην Κύπρο